钦定古今图书集成/明伦汇编/闺媛典/第063卷 > 向升妻王氏
## 钦定古今图书集成/明伦汇编/闺媛典/第063卷 > 向升妻王氏

按《海盐县志》：“王氏，向升妻，名月妆，幼读书，通大义。年
十六归升。甫一年，升殁，设榻于升柩侧，舒帷蔽之，朝
夕坐卧其间，自尽者屡，为姑觉救止。居一年，姑听宗
老言，以十二岁从子后升。王泣曰：‘叔少六岁耳，且名
不可紊，辟食三日，俟姑寝，栉沐易衣，雉经死。嘉靖戊
戌十一月五日也。升临亡，以一帨遗王，曰：‘苟不相忘，
见此则如见吾矣’’。”王受帨，朝夕持之，至死犹不释。姑
检其笥，得数诗，皆自伤命薄之词。